CELEX: 62020CN0087
Language: sk
Date: 2020-02-19 00:00:00
Title: Vec C-87/20: Návrh na začatie prejudiciálneho konania, ktorý podal Bundesfinanzhof (Nemecko) 19. februára 2020 – Hauptzollamt B/XY

25.5.2020   
            
            
               SK
            
            
               Úradný vestník Európskej únie
            
            
               C 175/3
            
         
      Návrh na začatie prejudiciálneho konania, ktorý podal Bundesfinanzhof (Nemecko) 19. februára 2020 – Hauptzollamt B/XY
      (Vec C-87/20)
      (2020/C 175/03)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Bundesfinanzhof
      
         Účastníci konania pred vnútroštátnym súdom
      
      
         Žalobca: Hauptzollamt B
      
         Žalovaný: XY
      
         Prejudiciálne otázky
      
      
                  1.
               
               
                  Má sa článok 57 ods. 5 písm. a) nariadenia č. 865/2006 (1) vykladať v tom zmysle, že dovozcovi, ktorý so sebou dovezie v prepravných obaloch, ktoré sú označené individuálne, celkové množstvo kaviáru jeseterotvarých rýb (Acipenseriformes spp.) presahujúce 125 gramov (g), pričom v tejto súvislosti nepredloží ani doklad o (opätovnom) vývoze, ani povolenie na dovoz, sa má ponechať kaviár v množstve do 125 g, ak dovoz neslúži na žiadny z účelov uvedených v článku 57 ods. 1 prvom pododseku nariadenia č. 865/2006?
                  V prípade kladnej odpovede na túto otázku:
               
            
                  2.
               
               
                  Patria k exemplárom súkromného a rodinného charakteru v zmysle článku 7 bodu 3 nariadenia č. 338/97 (2) exempláre dovezené na colné územie Únie aj v tom prípade, ak dovozca pri preprave vyhlási, že tieto exempláre má v úmysle po ich dovoze darovať tretím osobám?
               
            
         (1)  Nariadenie Komisie č. 865/2006 zo 4. mája 2006, ktorým sa ustanovujú podrobné pravidlá týkajúce sa vykonávania nariadenia Rady (ES) č. 338/97 o ochrane druhov voľne žijúcich živočíchov a rastlín reguláciou obchodu s nimi (Ú. v. EÚ L 166, 2006, s. 1).
      
         (2)  Nariadenie Rady č. 338/97 z 9. decembra 1996 o ochrane druhov voľne žijúcich živočíchov a rastlín reguláciou obchodu s nimi (Ú. v. ES L 61, 1997, s. 1; Mim. vyd. 15/003, s. 136).